Etter at Carlisle ble lagt ned i 1918 sank derimot antallet talenter med uramerikansk bakgrunn. Samtidig hadde alle de sorte spillerne i NFL (inkludert fremtidig Hall of Famer Fritz Pollard) blitt sparket ut av ligaen før 1927-sesongen uten begrunnelse. Fra 1928 til 1932 var det aldri mer enn én svart spiller i ligaen hver sesong, og ingen spilte i flere enn to sesonger. I 1933 var det to spillere: Joe Lillard og Ray Kemp. Lillard ble kastet ut av Chicago Cardinals for slossing, og Kemp forlot for å begynne på en vellykket trenerkarriere. Dette førte til at ligaen bestod kun av hvite spillere, og eieren av Boston Redskins, George Preston Marshall, skal ha brukt sin innflytelse for å ha sørget for at det forble tilfellet i flere år, selv om intern politikk i hvert lag og økende rasisme i USA også spilte en stor rolle. Selv i krigstiden, da flere av NFLs spillere kjempet utenlands, ble spillere som Kenny Washington, som forble i USA, oversett til fordel for hvite spillere som gjerne hadde medisinske tilstander som vanligvis ville hindret dem i å spille.